Τον έντονο διαπληκτισμό και το ανατριχιαστικό πλάνο στο οποίο ο 70χρονος, που έχασε τη ζωή του στο γήπεδο Καλαμαριάς, ρίχνεται στο κενό από τον έτερο φίλαθλο αποτύπωσε βίντεο.

Ο 70χρονος που τραυματίστηκε θανάσιμα στο κεφάλι του στο γήπεδο της Καλαμαριάς στην διάρκεια του αγώνα Απόλλωνας Πόντου - Χανιά όταν και σπρώχθηκε , ήταν γνωστός φίλαθλος.

Στο βίντεο που δημοσιεύει το Flashnews.gr φαίνεται καρέ – καρέ όλο το περιστατικό το οποίο ξεκίνησε με τον 70χρονο να διαπληκτίζεται λεκτικά με συνομήλικο του επίσης από την Καλαμαριά.

Ξαφνικά και ενώ ο 70χρονος πάει προς τα σκαλοπάτια για να φύγει ένας άλλος πηγαίνει και τον σπρώχνει με αποτέλεσμα την πτώση του στα σκαλοπάτια η οποία αποδείχτηκε μοιραία, αφού παρά τις προσπάθειες των γιατρών που ήταν στο γήπεδο και βρέθηκαν στο σημείο για τις πρώτες βοήθειες ο ηλικιωμένος άφησε την τελευταία του πνοή.

ΠΗΓΗ ΒΙΝΤΕΟ: FLASHNEWS.GR

ΠΛΗΡΟΦΟΡΙΕΣ : FLASHNEWS.GR